ລາຍງານໃໝ່ ສປຊ ເຕືອນວ່າ ສາຍພັນພືດ ທີ່ຄຸກຄາມ ເປັນສາເຫດ ພາໃຫ້ ສະພາບແວດລ້ອມ ທົດຖອຍລົງ
ພວກຕົ້ນໄມ້ ທີ່​ເປັນສາຍພັນຄຸກ​ຄາມ ຈະແຍ່ງເນື້​ອ​ທີ່ ກັບພຸ່ມໄມ້ ແລະຕົ້ນໄມ້ ທີ່ເກີດຢູ່ ໃນສະເພາະຖິ່ນນັ້ນ ຢູ່​ແລ້ວ.
ອົງການສະຫະປະຊາຊາດເປີດເຜີຍລາຍງານສະບັບໃໝ່ ກ່ຽວກັບເລື້ອງສະພາບແວດ ລ້ອມຂອງໂລກ ໃນສັບປະດານີ້ ລາຍງານນີ້ກ່າວວ່າ ສະພາບຖົດຖອຍຂອງທຳມະຊາດ ແມ່ນບໍ່ເຄີຍມີກ່ອນ ແລະຊີວະນາໆພັນພວມສູນພັນໄວຂຶ້ນນັບມື້ ລາຍງານການສຶກສານີ້ ເຕືອນວ່າ ມີປັດໄຈຫຼາຍໆປະການ ທີ່ສົ່ງຜົນກະທົບຢ່າງໜັກ ຕໍ່ສະພາບແວດລ້ອມ ຊຶ່ງ ປະກອບດ້ວຍການປ່ຽນແປງຂອງດິນຟ້າອາກາດ, ມົນລະພິດທາງອາກາດ, ການຕັດໄມ້ ທຳລາຍປ່າ ແລະພວກສາຍພັນໄມ້ ແລະ ສັດ ທີ່ຄຸກຄາມພືດພັນໄມ້ ແລະສັດປະເພດອື່ນ ສວນອຸທະຍານແຫ່ງຊາດ ຕາມເສັ້ນທາງຫຼວງໃນປະເທດອາຟຣິກາໃຕ້ ແມ່ນຢູ່ເລາະຕາມ ແຄມຝັ່ງທະເລອັນຍາວຢຽດ ທີ່ງາມທີ່ສຸດຂອງປະເທດ ມັນຍັງເປັນສະຖານທີ່ ທີ່ພວກ ສາຍພັນໄມ້ຄຸກຄາມຈຳນວນຫລວງຫຼາຍ ແພ່ລາມເຂົ້າປົກຄຸມເອົາພື້ນທີ່ດັ່ງກ່າວ ອີກດ້ວຍ ເດໂບຣາ ບລັອກ ນັກຂ່າວວີໂອເອ ຈະນຳພາພວກເຮົາໄປຍັງສະຖານທີ່ດັ່ງກ່າວ ເພື່ອ ຊອກຫາຄຳຕອບວ່າ ບັນດາ ເຈົ້າໜ້າທີ່ອາຟຣິກາໃຕ້ ເຮັດແນວໃດຈຶ່ງສາມາດຢັບຢັ້ງມັນ ໄວ້ໄດ້ ຊຶ່ງໄຊຈະເລີນສຸກ ຈະນຳເອົາລາຍລະອຽດມາສະເໜີທ່ານ ໃນອັນດັບຕໍ່ໄປ ສວນອຸດທະຍານແຫ່ງຊາດຕາມເສັ້ນທາງຫຼວງ ຫຼື Garden Route National Park ຂອງ ອາຟຣິກາໃຕ້ ແມ່ນມີປ່າໄມ້ທີ່ຂຽວອຸ່ມທຸ່ມ ແລະ ຝັ່ງທະເລທີ່ສວຍ ງາມໜ້າປະທັບ ໃຈ ໄວ້ໃຫ້ນັກທ່ອງທ່ຽວທັງຫຼາຍໄດ້ຊື່ນຊົມ ແຕ່ວ່າ ຊີວະນາໆພັນຂອງສວນອຸດທະຍານ ທີ່ມີພື້ນທີ່ 650 ຕາລາງກິໂລແມັດ ແຫ່ງນີ້ກຳລັງຕົກຢູ່ພາຍໃຕ້ໄພຂົ່ມຂູ່ຂອງສາຍພັນພືດ ທີ່ຄຸກຄາມພືດຊະນິດອື່ນ ທ່ານໂຈຮານ ບາຣດ໌ ນັກຊ່ຽວຊານດ້ານນິເວດວິທະຍາໃນດ້ານພືດຜັກ ຢູ່ທີ່ສວນອຸດ ທະຍານແຫ່ງຊາດຕາມທາງຫຼວງ ກ່າວວ່າ ພວກຕົ້ນໄມ້ທີ່ເປັນສາຍພັນຄຸກຄາມ ຈະແຍ່ງເນື້ອທີ່ກັບພຸ່ມໄມ້ ແລະຕົ້ນໄມ້ ທີ່ເກີດຢູ່ໃນ ສະເພາະຖິ່ນນັ້ນຢູ່ແລ້ວ ສ່ວນໄຟປ່າໃນປີ 2017 ແລະ 2018 ໄດ້ທຳລາຍເນື້ອທີ່ສ່ວນ ໃຫຍ່ ຂອງປ່າດັ່ງກ່າວ ແຕ່ການເຜົາໄໝ້ປ່າໄດ້ເຮັດໃຫ້ ພວກ ເຈົ້າໜ້າທີ່ຕຳຫຼວດປ່າໄມ້ ຊອກຫາ ແລະກຳຈັດພວກສາຍພັນໄມ້ຊະນິດຄຸກຄາມທັງຫຼາຍໃຫ້ໝົດໄປໄດ້ງ່າຍຂຶ້ນ ກວ່າເກົ່າ ທ່ານ ບາຣດ໌ ກ່າວອີກວ່າ ສ່ວນທ່ານລູທັນໂດ ດີຊີບາ ຫົວໜ້າຮັບຜິດຊອບດ້ານການອະນຸລັກທຳມະຊາດ ປະຈຳ ສວນອຸດທະຍານແຫ່ງຊາດຂອງອາຟຣິກາໃຕ້ ກ່າວວ່າ ພືດທ້ອງຖິ່ນສາຍພັນໃໝ່ຕ່າງໆ ຍັງໄດ້ພົບວ່າມີຢູ່ໃນສວນອຸດທະຍານແຫ່ງນີ້ຢູ່ ທ່ານນາງ ສແຕັຟ ຟຣີແທກ-ຣອນໂນລສັນ ຫົວໜ້າຮັບຜິດຊອບດ້ານການຄົ້ນຄວ້າ ປະຈຳສວນອຸດທະຍານແຫ່ງຊາດຕາມເສັ້ນທາງຫຼວງ ກ່າວວ່າ ບັນດາເຈົ້າໜ້າທີ່ສວນອຸດທະຍານແຫ່ງຊາດຕາມເສັ້ນທາງຫຼວງ ຂອງອາຟຣິກາໃຕ້ ຈຶ່ງ ໄດ້ຮັກສາຊີວະນາໆພັນໄວ້ເພື່ອໃຫ້ບັນດານັກທ່ອງທ່ຽວທັງຫຼາຍ ໄດ້ຊື່ນຊົມກັນເປັນເວລາ ຫຼາຍປີຕໍ່ໄປ (Johan Baard, Vegetation Ecologist, Garden Route National Park) (Johan Baard, Vegetation Ecologist, Garden Route National Park)